دونیا بانکی بیلدیریب کی، هر دؤرد فیلیسطین‌-لی‌دن بیری ایسراییل ایشغا‌لی‌نین فیلیسطین اقتصادیاتینا تأثیرلری سببیندن یوخسوللوق حدی‌نین آلتیندا یاشاییر.
معلوماتا گؤره، "زامانا قارشی یاریش" آدلی فیلیسطین اقتصادی ایزلمه راپورو فیلیسطینه اینکیشاف یاردیمی ایله باغلی سپتامبرین 20-ده نیویورک-دا کئچیریلن توپلانتیدا تقدیم ائدیلمک اوچون حاضیرلانیب.
راپوردا ایسراییل-ین فیلیسطین اقتصادیاتی و ساغلیق خیدمت لری ایله باغلی محدودیت‌لری وورغولانیب.
فیلیسطین اقتصادیاتیندا 3 فایزلیک پتانسیلی‌نین چوخ داها آشاغی بؤیومه‌سی‌نین گؤزله‌نیلدیگی راپوردا فیلیسطین اراضی‌لرینده اها‌لی‌نین آرتیم روندی نظره آلینماقلا، آدام باشینا دوشن گلیرین ثابت قالاجاغی و حیات ایستاندارت‌لارینا منفی تأثیر گؤسترجگی قئید ائدیلیب.
ایسراییل-ین تطبیق ائتدیگی محدودیت‌لرین ساغلیق خیدمت‌لرینه چیخیشین قارشی‌سینی آلدیغی، خصوصیله غزه اها‌لی‌سینه منفی تأثیر ائتدیگی بیلدیریلیب.
دونیا بانکی‌نین اوردون چایی‌نین باتی ساحلی و غزه باشقانی استفان امبلادین سؤزلرینه گؤره، فیلیسطین اقتصادیاتی سون 5 ایلده دورغونلوق یاشاییر و بو بؤلگه‌ده‌کی سیاست‌لر دییشمیینجه یاخشیلاشماسی گؤزلنیلمیر.
ایسراییل-ده آدامباشینا دوشن گلیر فیلیسطین اراضی‌لریندن تخمینن 14-15 دفعه چوخ‌دور.
تخمینن هر دؤرد فیلیسطین‌لی‌دن بیری یوخسوللوق حدی‌نین آلتیندا یاشاییر.
استفان امبلاد دئییب: "راپوروموز طرف‌لره آدامباشینا آرتیمی تشویق ائتمک، ائله‌جه ده مالیه‌لرینی داها ساغلام اساس‌لارا قویماق اوچون حرکته کئچمه‌یه گؤره واجیب خصوصیت داشیییر.
مالیه محدودیت‌لری فیلیسطین ساغلیق سیستمینه آغیر یوک اولوب. ساغلیق خیدمت‌لرینه چیخیش اوچون چوخلو مانعه‌لر وار.
ایسراییلین ایشغال آلتینداکی اوردون چایی‌نین باتی ساحلینده حرکت و تیجارتی محدودلاشدیرماسی، غزه-نین محاصیره   آلتیندا اولماسی و سون ایللر خاریجی یاردیم‌لارین آزالدیلماسی سببیندن فیلیسطین اقتصادیاتی یوکسک ریسک آلتیندا قالیب.
